রস জ্বাল দিতে যে পরিমাণ জ্বালানির প্রয়োজন তা পাওয়া যায় না এমন এ আক্ষেপে চাষীর বউ ঝগড়া করলেও চালের আটায় তৈরি ‘ভাপা পিঠা’ খেজুরের গাঢ় রসে ভিজিয়ে খাওয়ার পরে যেন সব রাগ মাটি হয়ে যায়। তাছাড়াও কখনও সখনও চাষীর বউ’কে এক প্রকার সান্তনা দিয়ে বলে অভাবের সংসারে যা আছে তা দিয়ে এই পেশা চালালে আমরা কিভাবেই বেঁচে থাকি? বছরে পাঁচ মাস ধরেই তো খেজুর গাছ কেটে রস সংগ্রহ করা হয় আর তাকেই খড়-কুটার জ্বালানিতে ‘গুড়’ বানিয়ে বাজারে বিক্রি হয় বলেই কোন মতে এই পেট চলে। চাষীর বউ আবার মুচকি হাসি দিয়েই বলে, সংসার চলছে তো ভালোই কিন্তু মেয়ের বিয়ের জন্য ভাবো কিছু? মেয়ের তো বিয়ের বয়স হয়েছে, এমন এ কথাগুলোও যেন চলে আসে, খেজুর গাছির দরিদ্র অসহায় এক ছোট্ট পরিবারে।চাষীর খেয়াল তো আছে, তবে আরও পরিশ্রম এবং কষ্ট করবার প্রয়োজন হবে, বউ’কে সান্ত্বনার সহিত বলে, সামনের শীতে ইচ্ছা আছে আরোও বেশ কিছু খেজুর গাছ বর্গা নিলেই ‘মেয়ের বিয়ের’ বেশ কিছু টাকা হাতে আসবে। এমন কথা সচরাচর শুনা যায় খেজুর চাষির কন্ঠে। এই সকল চাষিদের আবারও দেখা যায় তাদের কোনো কোনো পরিবারে আদরের বিবাহিত মেয়ে জামাইকে দাওয়াত দিয়ে এই খেজুর রসের পিঠা পায়েসের তৈরী আয়োজনেও চরম ধুম পড়ে। চাষীর মেয়ে, বউ, ঝিয়েরা খেজুরের ”রস” বা ‘গুড়’ কিংবা ‘পিঠা’ তৈরিতেও অত্যন্ত ব্যস্ত সকালের মনোরম পরিবেশে উপভোগ করে। এমন চমৎকার দৃশ্য বড়ই শৈল্পিক উপাখ্যান। শুধুই কি তাই, শীতরে র্দীঘ রজনীতে চাষীর লেপ, কাঁথা, কম্বল মুড়ি দিয়ে জড়াজড়ি করেই ভোরে প্রত্যাশায় রাত কাটায়। এই শীতের ভোরেই “রস” কিংবা “পাটালি” গুড় তৈরীতে জ্বালানীর পাশে বসে অথবা লেপ মুড়ি দিয়েই চিড়া, মুড়ির মোয়া খাওয়ার মজার একটি পরিবেশ চাষীর পরিবারের আবাল-বৃদ্ধ-বনিতাসহ মেয়ে জামাই ভুল করে না।